Koordineringsgruppen for Fælles Beslutningshjælpere inden for Gynækologien og Obstetrikken

|  |
| --- |
| Formålet med at **nedsætte en koordineringsgruppe nationalt i DSOG-regi for Fælles Beslutningshjælpere** dækkende hele specialet gynækologi og obstetrik er,   * At man undgår, at det store arbejde med udarbejdelse af Fælles Beslutningshjælpere foretages inden for samme område på flere afdelinger, men at man i vid udstrækning kan dele det foretagne arbejde. * At man har en gruppe, der holder styr på de Fælles Beslutningshjælpere, der er udarbejdet i afdelingerne. * At det er nemt at dele, fordi de Fælles Beslutningshjælpere er samlet et sted.   ***Kommissorium***  Formålet med gruppens arbejde er   * At udarbejde et bibliotek på DSOGs hjemmeside, hvor de allerede udarbejdede Fælles Beslutningshjælpere placeres * At indsamle de allerede udarbejdede Fælles Beslutningshjælpere, som er udarbejdet på de gynækologisk-obstetriske afdelinger i Danmark og placere dem i biblioteket på DSOGS hjemmeside til brug for alle afdelinger.   ***Koordineringsgruppen (1)***  Sammensætning, valg og valgperioder.   * Styregruppens medlemmer vælges for 4 år ad gangen på DSOG's generalforsamling, med mulighed for genvalg * Der bør tilstræbes en bred geografisk sammensætning. * Der bør tilstræbes, at også gruppen af gynækologer i speciallægepraksis er repræsenteret. * Koordineringsgruppens størrelse tilstræbes at være mellem 3 og 7 medlemmer.   Medlemmerne af styregruppen fordeler opgaverne mellem sig efter indbyrdes aftale    ***Opgaver og forpligtelser (2)***   * Alle gynækologer kan fremsende udarbejdede Fælles Beslutningshjælpere. * De udarbejdede Fælles Beslutningshjælpere placeres i biblioteket på DSOGs hjemmeside. * Alle gynækologer, obstetrikere, føtalmedicinere og fertilitetslæger og afdelinger kan benytte de Fælles Beslutningshjælpere, der er placeret i biblioteket. * Hvis der er udarbejde flere Fælles Beslutningshjælpere inden for samme område/emne, er det koordineringsgruppens opgave at diskutere, om man skal bede de udarbejdende afdelinger om at udarbejde én Fælles Beslutningshjælper eller om man blot skal lægge alle Fælles Beslutningshjælpere inden for samme emneområde i biblioteket. * Koordineringsgruppen *kan* afholde årlige orienteringsmøder om de indkomne Fælles Beslutningshjælpere * Koordineringsgruppen *kan* foreslå udarbejdelse af nye Fælles Beslutningshjælpere. Det videre arbejde med udarbejdelse og revision diskuteres i Koordineringsgruppen og tilføjes til kommissoriet senere. * Koordineringsgruppen er ansvarlig for at udarbejde en årsberetning til DSOG, som bør foreligge ved DSOG's generalforsamling     ***Medierne***  Hvis pressen retter henvendelse til enkelte gruppemedlemmer/tovholdere med reference til en specifik Fælles Beslutningshjælper, bør Koordineringsgruppen orienteres og i samråd med DSOG's bestyrelse beslutte, om der behov for en generel udmelding.    ***Emnevalg***  Koordineringsgruppen kan tage initiativ til udarbejdelse/revision af Fælles Beslutningshjælpere, hvis der mangler Fælles Beslutningshjælpere inden for   * tilstande der er ofte forekommende * områder hvor der er fremkommet ny viden eller nye teknikker/behandlingsmuligheder * situationer hvor der er store forskelle i kliniske rutiner   ***Udarbejdelse af nye eller revision af allerede eksisterende Fælles Beslutningshjælpere***  Initiativet til at udforme nye eller revidere allerede eksisterende Fælles Beslutningshjælpere ligger almindeligvis hos de gynækologisk-obstetriske læger i afdelingerne/praksis. Det vil være god praksis at informere Koordineringsgruppen, hvis man planlægger at udarbejde en ny eller revidere en allerede eksisterende Fælles Beslutningshjælper. Hermed kan man undgå, at der påbegyndes udarbejdelse af nye Fælles Beslutningshjælpere inden for samme område på flere afdelinger samtidig.  Ansvaret for revision af allerede eksisterende Fælles Beslutningshjælpere påhviler almindeligvis den afdeling, som har udarbejdet den allerede eksisterende.  Hvis Koordineringsgruppen finder, at der er behov for en ny Fælles Beslutningshjælper eller revision af en allerede eksisterende Fælles Beslutningshjælper på baggrund af ny evidens, kan Koordineringsgruppen forespørge i afdelingerne, om en ny/revision kan blive foretaget.    ***Afgrænsning***  En fælles Beslutningshjælper er ikke en guideline.  Men en Fælles Beslutningshjælper kan være udarbejdet på baggrund af en guideline.  DSOG's guidelines består af   1. gynækologiske guidelines, som udarbejdes af Hindsgavlgruppen 2. obstetriske guidelines, som udarbejdes af Sandbjerggruppen  * Guidelines for udredning og behandling af infertilitet, som udarbejdes i samarbejde mellem Dansk Fertilitetsselskab og Hindsgavlgruppen * Guidelines for føtalmedicin, som udearbejdes i et samarbejde mellem Foeto-Sandbjerg og Sandbjerggruppen * Onkologiske guidelines, som udarbejdes af DGC, indgår endnu ikke i DSOG's guidelines. Afgrænsningen overfor gynækologiske guidelines (dysplasi, præcancroser) aftales mellem Hindsgavlgruppen og DGC     ***Ophavsret***  De enkelte gynækologisk-obstetriske afdelinger eller gynækologer i speciallægepraksis, der har udarbejdet en Fælles Beslutningshjælper, overdrager ophavsretten til navngivne læger i de gynækologisk-obstetriske afdelinger ved at underskrive et aftaledokument. I aftaledokumentet er beskyttelsen af den enkelte forfatters rettigheder præciseret.  ***Økonomi og uddannelse i udarbejdelse og brug af Fælles Beslutningstager***  Det påhviler den enkelte afdeling og den enkelte gynækolog i speciallægepraksis at blive uddannet i brug af Fælles Beslutningstager. Det påhviler endvidere den enkelte afdeling og den enkelte gynækolog i speciallægepraksis at blive uddannet i udarbejdelse og validering af Fælles Beslutningstager. |
|  |

Helga Gimbel, januar 2024.